CELEX: C2006/294/15
Language: da
Date: 2006-12-02 00:00:00
Title: Sag C-452/04: Domstolens dom (Store Afdeling) af 3. oktober 2006 — Fidium Finanz AG mod Bundesanstalt für Finanzdienstleistungsaufsicht (anmodning om præjudiciel afgørelse fra Verwaltungsgericht Frankfurt am Main, Tyskland) (Fri udveksling af tjenesteydelser — frie kapitalbevægelser — selskab med hjemsted i et tredjeland — virksomhed, som helt eller overvejende er rettet mod en medlemsstats område — erhvervsmæssig ydelse af pengelån — krav om forudgående tilladelse i den medlemsstat, hvor lånet ydes)

2.12.2006   
            
            
               DA
            
            
               Den Europæiske Unions Tidende
            
            
               C 294/9
            
         Domstolens dom (Store Afdeling) af 3. oktober 2006 — Fidium Finanz AG mod Bundesanstalt für Finanzdienstleistungsaufsicht (anmodning om præjudiciel afgørelse fra Verwaltungsgericht Frankfurt am Main, Tyskland)
   (Sag C-452/04) (1)
   
   (Fri udveksling af tjenesteydelser - frie kapitalbevægelser - selskab med hjemsted i et tredjeland - virksomhed, som helt eller overvejende er rettet mod en medlemsstats område - erhvervsmæssig ydelse af pengelån - krav om forudgående tilladelse i den medlemsstat, hvor lånet ydes)
   (2006/C 294/15)
   Processprog: tysk
   Den forelæggende ret
   Verwaltungsgericht Frankfurt am Main
   Parter i hovedsagen
   
      Sagsøger: Fidium Finanz AG
   
      Sagsøgt: Bundesanstalt für Finanzdienstleistungsaufsicht
   Sagens genstand
   Anmodning om præjudiciel afgørelse — Verwaltungsgericht Frankfurt am Main — fortolkning af artikel 49 EF, 56 EF og 58 EF — et selskab i et tredjeland, hvis virksomhed helt eller overvejende består i ydelse af lån inden for en medlemsstat — krav om forudgående tilladelse i den stat, hvor lånet ydes
   Konklusion
   En national ordning, hvorefter en medlemsstat stiller krav om forudgående godkendelse af erhvervsmæssig långivningsvirksomhed, der udøves på statens område af et selskab med hjemsted i et tredjeland, og hvorefter en sådan godkendelse bl.a. skal nægtes, såfremt selskabet ikke har sin ledelse eller en filial på dette område, påvirker overvejende den frie udveksling af tjenesteydelser som omhandlet i artikel 49 ff. EF. Et selskab med hjemsted i et tredjeland kan ikke påberåbe sig disse bestemmelser.
   
      (1)  EUT C 6 af 8.1.2005.